**3.pielikums**

Atklātā konkursa

“Lietus ūdeņu kanalizācijas sūknētavu un notekūdeņu attīrīšanas iekārtu uzturēšana”

identifikācijas nr. JPD2016/15/AK

**TEHNISKĀS SPECIFIKĀCIJAS**

1. **Vispārīgās prasības**
2. Iepirkuma priekšmets: – **Lietus ūdeņu kanalizācijas sūknētavu un notekūdeņu attīrīšanas iekārtu uzturēšana** (turpmāk – Pakalpojums), ko Izpildītājs veic saskaņā ar Tehnisko specifikāciju un normatīvo aktu prasībām, nodrošinot Jelgavas pilsētas lietus ūdeņu kanalizācijas sistēmas objektu (turpmāk – objekti) uzturēšanu:
   1. lietus ūdens kanalizācijas sūknētavu (turpmāk – LKS) apsekošanu un tehnisko apkopi;
   2. lietus notekūdens attīrīšanas iekārtu (turpmāk –NAI) apsekošanu un tehnisko apkopi;
   3. elektrosadalnes ar vadības iekārtām un attālinātās vadības sistēmu darbības pārbaude, profilaktiskā apkope un kļūdu novēršana.
3. Objektu atrašanās vietas norādītas Tehnisko specifikāciju 1.pielikumā „Lietus kanalizācijas sūknētavu un attīrīšanas iekārtu izvietojums Jelgavas pilsētā”, un objektu apraksts Tehnisko specifikāciju 2.pielikumā „Lietus kanalizācijas sūknētavu un attīrīšanas iekārtu tehniskais apraksts Jelgavas pilsētā”.
4. Lai nodrošinātu sūknētavu vadību un kontroli Pasūtītāja lietus ūdens kanalizācijas sūknētavām ir uzstādītas divas vadības sistēmas: ELLAT SCADA un ABB SCADA (skatīt Tehnisko specifikāciju 2.pielikumu). SCADA sistēmas ir instalētas Jelgavas pilsētas pašvaldības iestādes „Jelgavas pašvaldības operatīvās informācijas centrs” (turpmāk – JPOIC) dispečerdienestā un pie Pasūtītāja atbildīgā speciālista datorā. Pakalpojuma veikšanas nepieciešamībai Pasūtītājs nodrošina Izpildītājam attālinātu piekļuvi LKS SCADA sistēmām.
5. Izpildītājam pirms pakalpojuma uzsākšanas objektā un pēc pakalpojuma pabeigšanas, par minēto faktu jāpaziņo JPOIC dispečeram (tālrunis 8787).
6. Izpildītājs nodrošina Pakalpojuma izpildē radušos atkritumu savākšanu un utilizēšanu atbilstoši normatīvo aktu prasībām.
7. Izpildītājam pakalpojums jāveic tā, lai netiktu ievainoti cilvēki, bojātas automašīnas, pilsētas infrastruktūra vai tās aprīkojums, kā arī konstatējot videi vai cilvēkiem bīstamas vietas, vēlams tās norobežot.
8. Ja pakalpojuma izpildes laikā tiek traucēta transporta vai gājēju satiksme, tad Izpildītājam jānodrošina darba vietas aprīkošana ar ceļu satiksmes organizēšanas tehniskajiem līdzekļiem, ievērojot normatīvo aktu prasības.
9. Informācija par jauniem objektiem un to tehniskā dokumentācija, kas tiks izbūvēti un nodoti Pasūtītāja apsaimniekošanā šī līguma darbības laikā, tiks precizēta pēc to nodošanas ekspluatācijā.
10. **Pakalpojuma pasūtīšanas un pieņemšanas kārtība**
11. **Pakalpojuma pasūtīšana** – Pakalpojuma pieteikums (turpmāk – Pieteikums) tiek nosūtīts elektroniski, izmantojot Pasūtītāja Problēmu uzskaites un kontroles sistēmu (turpmāk – PUKS).
12. PUKS izveidotais Pieteikums ir pamatojums tajā norādīto Pakalpojuma vienību un apjoma izpildei. Nepieciešamības gadījumā Pasūtītājs var veikt Pieteikuma korekcijas. Pakalpojuma izpilde saskaņā ar Pieteikumu, jānodrošina gan darba laikā, gan ārpus tā, kā arī brīvdienās un svētku dienās.
13. PUKS ir JPPI „Pilsētsaimniecība” izstrādāta WEB bāzēta informācijas sistēma, kas nodrošina ātru informācijas plūsmas apmaiņu starp JPPI "Pilsētsaimniecība" speciālistiem un iesaistītajām līgumsabiedrībām. Informācijas sistēmas mērķis ir nodrošināt operatīvu pieteikto darbu uzskaiti un kontroli, kā arī līguma izpildi. Piekļuvi un darbinieku apmācību darbam ar PUKS Pasūtītājs nodrošina Izpildītājam vienas nedēļas laikā no līguma noslēgšanas dienas.

Minimālās tehniskās prasības lietotāja darbstacijai ar informācijas sistēmu: interneta pieslēgums, procesora minimālā darbības frekvence – 1 GHz, operatīvā atmiņa – 1 GB, operētājsistēma – Microsoft Windows Vista vai jaunāka. Darbam ar sistēmu ieteicamās pārlūkprogrammas: Internet Explorer 8 vai jaunāka, Mozilla Firefox 4 vai jaunāka, Google Chrome.

1. **Pakalpojuma pieņemšana – nodošana**:
   1. Izpildītājam katru mēnesi līdz nākamā mēneša pirmās darba dienas plkst. 15.00 ir jāiesniedz atskaite PUKS sistēmā par iepriekšējā mēnesī paveiktajiem Pakalpojuma apjomiem. Papildus jāatsūta uz e-pastu: zanna.barkovska@pilsetsaimnieciba.jelgava.lv aizpildītu tabulu par paveiktiem darbiem atbilstoši Tehniskās specifikācijas 3.pielikumam „Mēneša atskaites žurnāls” un sūknētavu darbības grafiku analīzi (no SCADA sistēmas).
   2. Strīdu gadījumā Pasūtītājs ir tiesīgs pieaicināt neatkarīgu ekspertu un veikt laboratoriskas pārbaudes. Darbu pasūtītājs nepieņem, ja tas ir nepilnīgi pabeigts vai atklāti būtiski trūkumi.
2. **Pakalpojumu daudzumu saraksts**

*1.tabula*

|  |  |  |  |
| --- | --- | --- | --- |
| *Nr. p.k.* | *Pakalpojuma nosaukums* | *Mērvienība* | *Plānotais daudzums 24 mēnešiem* |
| **1.** | **Objekta apsekošana:** | | |
| 1.1. | LKS apsekošana | reize | 600 |
| 1.2. | LKS un NAI apsekošana | reize | 400 |
| **2.** | **Naftas produktu atdalītāja uzturēšana:** | | |
| 2.1. | Dobeles šosejas NAI (kreisā pusē) | reize | 4 |
| 2.2. | Dobeles šosejas NAI (labā pusē) | reize | 4 |
| 2.3. | Palīdzības ielas NAI | reize | 6 |
| 2.4. | Raiņa ielas un J.Čakstes bulvāra NAI | reize | 4 |
| 2.5. | Loka maģistrāles NAI | reize | 4 |
| 2.6. | Miera ielas NAI | reize | 4 |
| 2.7. | Peldu ielas NAI | reize | 4 |
| 2.8. | Aviācijas ielas NAI | reize | 4 |
| 2.9. | Sporta ielas NAI | reize | 4 |
| 2.10. | Pilssalas ielas NAI | reize | 4 |
| **3.** | **Sūkņa demontāža/montāža** | reize | 12 |
| **4.** | **Attālinātas vadības sistēmas programmatūras kļūdu novēršana** | stunda | 200 |
| **5.** | **Attālinātas vadības sistēmas programmatūras darbības pārbaude (1 reizi pusgadā)** | reize | 4 |
| **6.** | **Attālinātas vadības sistēmas un to komponenšu darbības pārbaude un profilaktiskā apkope** | reize | 2 |
| **7.** | **Avārijas izsaukums uz vietas objektā** | reize | 70 |

1. **Veicamo pakalpojumu apraksts**
2. **Objekta apsekošana** (LKS un NAI):
   1. Veicot objekta apsekošanu, visas izpildītās darbības, pārbaudes un piezīmes, ieteikumi, ir jāfiksē objekta apkopes žurnālā (atbilstoši Tehnisko specifikāciju 4.pielikumam „”), kas atrodas katrā objekta elektrosadalnē;
   2. **LKS apsekošana** – esošo sūkņu darbības novērtējums, ieslēgšanas/izslēgšanas devēju (pludiņu/hidrostatiskais līmeņdēvējs) darbības pārbaude, mehānisko detaļu pārbaude, sūknētavas aprīkojuma vadības automātikas darbības pārbaude (automātiskā un rokas režīmu regulētāji), sūknētavas tvertnes tīrīšana no peldošiem cietiem priekšmetiem, režģu tīrīšana sūknētavā pirms sūknētavas tvertnes vai sūknētavā, kā arī ja ir grāvis, tad pirms ieplūdes kolektorā. Nepieciešams pārbaudīt arī akas pirms ieplūdes un pēc ieplūdes, atbrīvot no peldošiem priekšmetiem. Hidrostatisko līmeņdevēju un pludiņi vienu reizi mēnesī jāizskalo. Vienu reizi pusgadā jāpārbauda noslēdzošās armatūras darbība. Pretvārsts jāiztīra no iespējamiem netīrumiem. Saskaņā ar sūkņu ražotāju ieteikumiem nepieciešams veikt izolāciju mērījumus, strāvas stiprumu utt. Aviācijas ielā un Dobeles šosejā nepieciešams sekot, lai nevairotos aļģes akā – tās jāiztīra ar grābekļiem. Ja Objekts nestrādā normālā režīmā, par to nekavējoties telefoniski jāpaziņo Pasūtītājam un JPOIC;
   3. **NAI apsekošana** – vizuālā ūdens virsējā slāņa pārbaude aizbīdņu akās pirms un pēc NAI, smilšu ķērājā un naftas uztvērēja akās, lai nebūtu naftas plankumi. Jāpārbauda bonu izvietošanu un filtru stiprinājumi, pēc nepieciešamības veikt to labošanu vai koriģēšanu. Objektos, kur ir uzstādīti smilts un naftas līmeņu devēji, nepieciešams veikt to pārbaudi, saskaņā ar tehnisko dokumentāciju. Ja tiek pamanīti peldoši priekšmeti vai atkritumi, tie ir jāsavāc un jāaizved uz utilizāciju. Ja Objekts nestrādā normālā režīmā, par to nekavējoties telefoniski jāpaziņo Pasūtītājam un JPOIC.
3. **Naftas produktu atdalītāja uzturēšana** – atkarībā no NAI veida, nepieciešams veikt bonu nomaiņu, iekļaujot smilts/naftas produktu līmeņu devēju pārbaudi un skalošanu, kā arī jāveic naftas uztvērēja kasešu skalošana. Darbi jāveic saskaņā ar Objekta tehnisko dokumentāciju, ietverot arī darbus kas nav minēti šajā specifikācijā (naftas produktu utilizācija, separatora apkope, tukšošana, cauruļvada tamponēšana, hidrodinamiskas mašīnas izmantošana utt.). Izpildītājs nodrošina, ka darbības ar bīstamajiem atkritumiem veic atkritumu apsaimniekotājs, kurš atbilstoši normatīvo aktu prasībām ir saņēmis atļauju darbībām ar bīstamajiem atkritumiem. Līguma izpildes laikā Izpildītajam pēc Pasūtītāja pieprasījuma jāiesniedz Bīstamo atkritumu reģistrācijas karte-pavadzīme.
4. **Sūkņa demontāža/montāža:**
   1. jāveic sūkņa izcelšanu/iecelšanu no akas, un to vizuālo apsekošanu, jāorganizē sūkņu defektu konstatācija. Pakalpojums tiek pasūtīts, ja ir nepieciešams veikt sūkņa tehniskā stāvokļa noteikšanu avārijas gadījumos;
   2. ja sūkņa bojājumus nav iespējams novērst uz vietas, tad Izpildītājs informē Pasūtītāja atbildīgo speciālistu un saskaņo tālāko rīcību. Remontdarbus, pamatojoties uz defektācijas aktu, organizē Pasūtītājs.
5. **Attālinātas vadības sistēmas programmatūras kļūdu novēršana –** ja ir konstatētas problēmas ar sistēmu, Pasūtītājs informē Izpildītāju. Pasūtītājs pēc nepieciešamības nodrošina Izpildītāja piekļuvi pie SCADA sistēmas. Ja nav iespējams atrisināt problēmu telefoniski, sniedzot konsultāciju, līdz nākamas dienas plkst.12.00 nepieciešams veikt objekta apsekošanu dabā un kļūdas novēršanu.
6. **Attālinātas vadības sistēmas programmatūras darbības pārbaude** (1 reizi pusgadā) **–** jāveic sistēmas profilaktisko apkopi, tas ir sistēmas datu kvalitātes pārbaude, vēstures žurnālu satura pārbaude (bojājumi, kļūdas u.c.), jauninājumu uzstādīšana saskaņā ar programmatūras uzturētāju rekomendācijām un testu rezultātiem, sistēmas veiktspējas, sistēmas programmu un lietojumprogrammu darbības pārbaude, sistēmas rezerves kopiju esamības un stāvokļa pārbaude un izveidošana, sistēmas pilnas rezerves kopijas izveidošana. Par veiktās pārbaudes rezultātiem Izpildītājs iesniedz objektu sistēmas darbības novērtēšanas kopsavilkums, norādot veiktās darbības un konstatētos trūkumus.
7. **Attālinātas vadības sistēmas un to komponenšu darbības pārbaude un profilaktiskā apkope** (1 reizi gadā):
   1. jāveiciekārtas ekspluatācijas vides pārbaude, vadības slēdžu stāvokļa pārbaude, visu iekšienē esošo vadības un spēka vadu savienojumu un iekārtu stāvokļa pārbaude: vizuālā pārbaude, iekārtu, kopņu, vadu un pievienojumu termografija, galveno elektrisko parametru kontrolmērījumi (strāva, spriegums), iebūvēto mērlīdzekļu pārbaude, vadu un kabeļu pievienojumu pārbaude, pievilkšana, sūkņu mīkstas palaišanas un aizsardzības ierīču darbības pārbaude, parametru un iestatījumu korekcija, aprīkojuma darbības pārbaude, piedziņu strāvas mērījums ieslēgtā režīmā.
   2. profilaktiskā apkope jāveic visām ierīcēm, tai skaitā kontroliera panelim un operatora datņu programmatūrā: komunikācijas pārbaude, trauksmju un kļūdu žurnālā pārbaude, datuma un laika uzstādījumu pārbaude un korekcija, kontroliera baterijas pārbaude, atmiņas kartes pārbaude un programmas pārlādēšana pēc nepieciešamības, displeja pārbaude (bad pixels), tīrīšana programmas rezerves kopēšanā, firmware atjaunināšana, batarejas sprieguma esamības un līmeņa pārbaude, aizsardzības pārbaude, darbības pārbaude, atslēdzot barošanas spriegumu, sakaru esamības un kvalitātes pārbaude.

Konfigurācijas metodika un periodiskums jāveic atbilstoši ražotāja instrukcijām;


1. **Avārijas izsaukums uz vietas objektā**:
   1. **Skaidrojums avārijas situācijai:**
      1. **sūknētavas avārija** – sūknētavas visu sūkņu darbības pārtraukums, kas saistīts ar sūkņu tehniskiem bojājumiem, elektrības padeves bojājumiem, sūkņu vadības skapja bojājumiem, sūknētavas korpusa bojājumiem, sūknētavas elektrības pieslēguma skapja bojājumiem un cita veida bojājumiem, kas pārtrauc sūknētavas funkcionalitāti, ko nebija iespējams iepriekš paredzēt,
      2. **NAI avārija** – smilšu ķērāja, naftas produktu atdalītāja pārplūšana ar notekūdeņiem, dēļ elektrības padeves bojājumiem un cita veida bojājumiem, bonu izbīdīšanās no vietas, ko nebija iespējams iepriekš paredzēt un kas var apdraudēt sistēmas appludināšanu vai notekūdeņu attīrīšanas pakāpi;
   2. Izpildītājam saņemot telefonisku izsaukumu no JPOIC vai Pasūtītāja atbildīgās personas, jāierodas objektā ne vēlāk, kā vienas stundas laikā. Uz avārijas izsaukumu jāreaģē gan darba dienās, svētku dienās, gan brīvdienās;
   3. ierodoties objektā, Izpildītājs veic tā darbības pārbaudi, lai konstatētu avārijas iemeslu. Ja bojājumu var novērst uzreiz, tad Izpildītājs to novērš un ieraksta apkopes žurnālā.
   4. ja bojājumu novēršanai ir nepieciešams laiks un tehnika, tad Izpildītājs informē Pasūtītāja atbildīgo speciālistu un saskaņo tālāko rīcību. Remontdarbus, pamatojoties uz defektācijas aktu, organizē Pasūtītājs.
2. **Izpildītājām ir jānodrošina** nepieciešamie speciālisti, tehnika, aprīkojums un materiāli pakalpojuma veikšanai (aku tīrīšanai, darbinieku pārvietošanai, sūkņu pārbaudei, aprīkojuma pārvadāšanai, montāžas un demontāžas darbiem u.t.t.), kā arī visi citi resursi kvalitatīvai līguma izpildei

Apsaimniekošanas nodaļas vadītāja vietniece

Žanna Barkovska

Tehnisko specifikāciju 1.pielikums

**Lietus kanalizācijas sūknētavu un attīrīšanas iekārtu izvietojums Jelgavas pilsētā**



Tehnisko specifikāciju 2.pielikums

**Lietus kanalizācijas sūknētavu un attīrīšanas iekārtu tehniskais apraksts**

*1.tabula*

| *Nr. p.k.* | *Objekts* | *Aprīkojums* | *Sakari ar JPOIC* | *Sūkņu vadība* | *LKS/NAI parametri* | *Piezīmes* |
| --- | --- | --- | --- | --- | --- | --- |
| 1 | Kameņu ielas LKS | 2 gab. „Flygt” sūkņi | SIA ABB | hidrostatiskais līmeņdevējs + pludiņi | dzelzsbetona, d-3m, h -5m | Ir pārplūdes cauruļvads DN200mm |
| 2 | P.O.Kalpaka ielas LKS | 2 gab. „ABS” sūkņi AS 0840 S1,7/2D, 1,7kW | Nav | pludiņi | PE HD d-1.5m, h-5m | Atrodas zaļā zonā. |
| 3 | Uzvaras parka LKS | 2 gab. Pedrollo ZHm1/A-40 | Nav | pludiņi | Dzelzsbetona d-1.5, h-3m | Atrodas zaļā zonā |
| 4 | Trīsvienības torņa LKS | PRIOX 460-13P, 1.6kW | Nav | pludiņš |  | Akadēmijas iela 1, iekšpagalmā. Sūknētavas elektrosadalne aprīkojums atrodas muzeja ēkas pagrabā |
| 5 | Meža kapsētas LKS | Grundfos SE 1.80.100.40.4.51D | Nav | pludiņi | Aka DN2000, h-4m, betona. | Pirms LKS ir smilšu ķērājs |
| 6 | Ziediņu ceļa LKS | 3 gab. „Flygt” sūkņi NP3153.181 MT, 7,5 kW. P1/P2=11,9/10Kw, 1456 rpm, Q1; Q2; Q3 = 50 l/s Qkop= 150l/s | SIA ABB, GSM-modem | hidrostatiskais līmeņdevējs + pludiņi | PE HD d-2.5m, h-7m | Atrodas zaļā zonā. Sūknētavas ieplūdes vads ir aprīkots ar režģi. |
| 7 | Lielās un Mātera ielu LKS | 2 gab. Grundfos S2.100.200.170.4.5L | SIA ABB | hidrostatiskais līmeņdevējs + pludiņi | PST D-3m, h-4,8m | Atrodas zaļā zonā pie krustojuma. Ūdens novadīts Lielās ielas LK kolektorā |
| 8 | Hercoga Jēkaba laukuma LKS | 2 gab. Grundfos S2.100.200.170.4.5L | SIA ABB | hidrostatiskais līmeņdevējs + pludiņi | PST d-4m, h-7,25m | Atrodas uz laukuma |
| 9 | Kr.Barona ielas LKS | 2 gab. Grundfos S2.100.200.170.4.5L | SIA ABB | hidrostatiskais līmeņdevējs + pludiņi | PST d-2,4m, h-7,29m | Atrodas zaļā zonā. Ūdens novadīts Lielās ielas LK kolektorā |
| 10 | Jāņa ielas LKS | Grundfos SE 1.80.100.40.4.51D | SIA ABB |  |  | Atrodas uz ietves |
| 11 | Zemgales prospekta LKS | Grundfos SE 1.80.100.40.4.51D | SIA ABB |  |  | Atrodas uz ietves |
| 12 | Palīdzības ielas LKS | Grundfos SE 1.80.100.40.4.51D | SIA ABB |  |  | Atrodas zaļā zonā. |
| Palīdzības ielas NAI |  | SIA ABB |  | Divas līnijas. Pirms un pēc attīrīšanām ir uzstādīta noslēdzošā armatūra. |
| 13 | Māras ielas iekšpagalma LKS | ABS sūknis AS0840 128-S17/2. Q-35 l/s, Hkop – 5m. P1/P2=11,9/10Kw | ZRA ELLAT | hidrostatiskais līmeņdevējs | dzelzsbetona d-2m, h-4.5m | Atrodas zaļā zonā. |
| 14 | Raiņa un Tērvetes ielu krustojumā LKS | 2 gab. „Grundfos” sūkņi SE 1.80.100.40.4.51D, 4.9kW | ZRA ELLAT | hidrostatiskais līmeņdevējs | PE HD d-1.8, h-5.4m | Atrodas uz braucamas daļas. Pie īpašuma Raiņa iela 37 atrodas elektropadeves skapis ar skaitītāju. Sūknētavas ieplūdes vadi ir aprīkoti ar režģiem un svešķermeņu savācēj groziem. |
| 15 | Raiņa un Mātera ielu krustojumā LKS | 2 gab. ABS iegremdējamie sūkņi XFP150E CB1 PE90 50HZ | ZRA ELLAT | hidrostatiskais līmeņdevējs | PE HD d-2m, h-6.35m | Atrodas zaļā zonā. Skaitītājs atrodas pretim Raiņa iela 18. Ūdeņi tiek novadīti Raiņa ielas LK kolektora. Sūknētavas ieplūdes vadi ir aprīkoti ar režģiem. |
| 16 | Raiņa un Pasta ielu krustojumā LKS | 2 gab. ABS XFP150E CB1 PE90 50HZ | ZRA ELLAT | hidrostatiskais līmeņdevējs | Polietilēna PEHD tvertnē d-2m, h 5.52 m | Atrodas uz ietves. Ūdeņi tiek novadīti Raiņa ielas LK kolektorā. Ieplūdes vadi ir aprīkoti ar režģiem. |
| 17 | Raiņa ielas un J.Čakstes bulvāra LKS | 2 gab. ABS XFP150E CB1 PE90 50HZ | ZRA ELLAT | hidrostatiskais līmeņdevējs | Polietilēna PE HD tvertnē d-2m, h 5.8 m | Atrodas zem ietves un zaļā zonā. Sūknētavas ieplūdes vadi ir aprīkoti ar režģiem. |
| Raiņa ielas un J.Čakstes bulvāra NAI | Lamelas tipa naftas produktu separators ESL – 160/1600 un nogulšņu atdalītāji Lamelas filtrs izvietots grodu akā. | ZRA ELLAT | eļļas līmeņa signalizators ar sensoru OSA/ES4, smilšu līmeņa signalizators ar sensoru ES3/ES8 | divas līnijas ESL 80/800, dzelzsbetona akā |  |
| 18 | Aviācijas ielas LKS | 2 gab. „FLYGT” DP 3085 MT, CP 3057 HT, 2kW un 1,7kW. | ZRA ELLAT | hidrostatiskais līmeņdevējs | Betona tvertne Dn2.5m, h-3.5 m. | Atrodas uz zaļas zonas. Sūknētavas ārpusē (no grāvja) atrodas režģis. Ūdeņi novadīti uz NAI |
| Aviācijas ielas NAI |  | Nav |  | Viena līnija: dzēšanas, pārplūdes akas, smilšu ķērājs, naftas produktu atdalītais  ar koaliscences filtru (betona grodi) |
| 19 | Peldu ielas LKS | 2 gab. ABS AFP 3071 50HZ  Q-975 m³/st, 19.1 kW, 970 rpm | ZRA ELLAT | hidrostatiskais līmeņdevējs SITRANS P MPS Sērijas 7MF1570,  frekvenču pārveidotājs | d-3m, h-4m. | Elektropadeves skapis ar skaitītāju atrodas pirms Cukura ielas 2a ēkas. Ūdeņi tiek pārpumpēti uz NAI, pēc tam uz Lielupi. |
|  | Peldu ielas NAI | EcoDRY –KSF-20 koalescējošais filtrs, absorbentu bonas (2gab.) | Nav |  | Viena līnija. DN13cm, L300cm, komplekts “600” filtram: koaliscences filtra materiāls PP20, 2000x1000x50, zaļais siets |  |
| 20 | Miera ielas LKS | 2 gab. WILO FA 150 | SIA ABB | hidrostatiskais līmeņdevējs + pludiņi | PE HD tvertnē d-2m, h 4.7 m | Objekts atrodas zaļā zonā. |
| Miera ielas NAI | Lamelas tipa naftas produktu separators ESL – 40/400 un nogulšņu atdalītājs (smilšu ķērājs). | SIA ABB | eļļas līmeņa signalizators ar sensoru, smilšu līmeņa signalizators ar sensoru | Viena līnija.  Dzelzsbetona, d-1,5m | Sūknētavas spiediena ūdeņi tiek novadīti uz Platones upi. |
| 21 | Loka maģistrāles LKS | 2 gab. SIA „Grundfos” sūkņi S2.100.300.400.4.62E.S.281.G.N.D. | ZRA ELLAT | hidrostatiskais līmeņdevējs | 9m dzelzsbetona tvertnē | Atrodas pļavā. Sūknētavas spiediena ūdeņi tiek novadīti uz kolektoru un Lielupi. |
| Loka maģistrāles NAI | Smilšu ķērājs OS30  Lamelas tipa naftas produktu separators ESL – 125/1250 | ZRA ELLAT | eļļas līmeņa signalizatoru ar sensoru OSA/ES4, smilšu līmeņa signalizatoru ar sensoru ES3/ES8 | Divas līnijas. smilšu ķērājs PE HD d-2m, l-10m,  Naftas atdalītājs dzelzsbetona d-2.5m, |
| 22 | Dobeles šosejas NAI (kreisā puse) | separators Eco DRY-KSF-20 naftas produktu atdalītais, koaliscējošais filtrs. | Nav | eļļas līmeņa signalizācijas devējs | dzelzsbetona | Atrodas zaļā zonā. Identiski kreisā un labā pusē. Strādā pašteces režīmā. Grāvī vairojas daudz aļģes, kas negatīvi ietekmē attīrīšanas procesu. |
| 23 | Dobeles šosejas NAI (labā puse) | separators Eco DRY-KSF-20 naftas produktu atdalītais, koaliscējošais filtrs. | Nav | eļļas līmeņa signalizācijas devējs | dzelzsbetona | Atrodas zaļā zonā. Identiski kreisā un labā pusē. Strādā pašteces režīmā. Grāvī vairojas daudz aļģes, kas negatīvi ietekmē attīrīšanas procesu. |
| 24 | Sporta ielas NAI | SIA Wavin EuroHUK 600 | SIA ABB | eļļas un smilts līmeņa signalizācijas devēji | Viena līnija | Atrodas uz autostāvlaukuma |
| 25 | Pilssalas ielas NAI | SIA Wavin  EuroPEK Omega ar koalizatoru 3-D 10 komplekts | Nav | Nav | Viena līnija | Atrodas zaļā zonā autostāvlaukumā. |
| 26 | Pilsētas LKS un NAI | Sūknētavas vai notekūdeņu attīrīšanas iekārtas līguma noslēgšanas brīdi atrodas projektēšanas, izbūves vai JPPI “Pilsētsaimniecība” apsaimniekošanai nodošanas stadijā (skatīt 2.tabulu):   * + - 1. Atmodas un Asteru ielu krustojumā LKS       2. Filozofu iela 50       3. Mātera iela 44       4. Cukura iela 23 u.c. | | | | |

*2.tabula*

|  |  |  |  |  |
| --- | --- | --- | --- | --- |
| **Lietus ūdens sūknētavas un notekūdeņu attīrīšanas iekārtas pašvaldībā esošās izglītības iestādes teritorijās** | | | | |
| *Nr. p.k.* | 1. | 2. | 3. | 4. |
| *Adrese* | Filozofu iela 50 | Filozofu iela 50 | Mātera iela 44 | Skautu iela 1A |
| *Izglītības iestādes nosaukums* | Jelgavas 2.internātpamatskola | Jelgavas 2.internātpamatskola | Jelgavas Valsts ģimnāzija | Pirmsskolas izglītības iestāde "Zīļuks" |
| *Objekts (LKS/NAI)* | LKS | NAI | LKS | LKS smilšu uztvērējs |
| *Objekta marķējums (firma, aprīkojuma marka)* | Sūkņi 2.gab. “Grundfos” SL1.100.150.55.4.50D.C | Europek Roo SuperKombi NS45/15/4500 | Divi sūkņi SL1.110.200.100 |  |
| *Objekta parametri*  *(Q m3/st, tvertnes parametri)* | Q=60,7 l/s, Hsūknis=6,06. dn2000, H=2,88m | Qnom=15l/s; Qmax=45l/s, Garums 8,7m | Sūkņu stacijas izmēri: D=2500 mm; H=4810 mm, Q=80,0l/s |  |
| *Sūkņu skaits* | 2 |  | 2 | Nav |
| *Elektropieslēguma vieta, pieslēguma jauda (\_\_A)* | 6,3kW; 13A | Vadības bloks 20,2mA | 21A. Starta strāva 156A; 12kW | Nav |
| *Vai ir atsevišķais skaitītājs (kas nolasa elektrības patēriņu)* | Nav | Nav | Nav | Nav |
| *Aprīkojuma automātiska vadība uz dispečerdienestu (JPOIC)* | Nav | Nav | Nav | Nav |
| *Izbūves gads* | 2016 | 2016 | Projektēšanas stadija | 2015 |
| *Tehniskā apkope* | nav nodota ekspluatācijā | nav nodota ekspluatācijā | Projektēšanas stadija | 2016 |

Tehnisko specifikāciju 3.pielikums

## **Mēneša atskaites žurnāls**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Pasūtītājs | | | | | | Izpildītājs | | | | |
| Datums | Veids (e-pasts, telefoniski, PUKS) | PUKS ID | Objekts | Pasūtītie darbi\* | Izpildes datums/laiks | Veiktie darbi\* | Firma | Pārstāvis |  | Piezīmes |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

\* Jāsastāda savstarpēji parakstīts apsekošanas akts, kur tiek norādītā informācija par aprīkojumu (sūkņa sērijas Nr., firma, veicamie darbi, darbarata vizuālo pārbaudi, akas parametri un apraksts u.t.t).

Veicot tehniskās apkopes

Tehnisko specifikāciju 4.pielikums

## **Apkopes žurnāls (atrodas objektā)**

|  |  |  |  |  |
| --- | --- | --- | --- | --- |
| Datums | Laiks | Apkalpošanas personāls (vārds, uzvārds, iestāde, paraksts) | Sūkņus stacijas darbības/aprīkojuma vizuālais novērtējums | Piezīmes un veikto darbu raksturojums  (sūknim norāda arī sērijas Nr.) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |